stanford-oval/wikipedia huggingface dataset:
חיים הלל פריד (רופא)
הערות שוליים

↑  תאריכי הלידה והפטירה המדויקים ע"פ דף הנפטר באתר חברה קדישא ת"א–יפו והמחוז.
↑  יקירי תל אביב–יפו באתר עיריית תל אביב.
חברים בכל מחיר

| --- | --- |

עטיפת ה-DVD של הסרט
 בימוי:  טמרה דיוויס 
 הופק בידי:  רוברט סימונדס דייב שאפל (ללא קרדיט)
 תסריט:  דייב שאפל, ניל ברנן 
 עריכה:  דון זימרמן 
 שחקנים ראשיים:  דייב שאפל ג'ילרמו דיאז ג'ים ברוייר הרלנד ויליאמס
 מוזיקה:  אלף קלאוזן 
 צילום:  סטיבן ברנסטיין 
 מדינה:  ארצות הברית 
 חברת הפקה:  סרטי יוניברסל 
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  16 ביוני 1998, ארצות הברית
 משך הקרנה:  82 דק' 
 שפת הסרט:  אנגלית 
 סוגה:  סרט קומדיה, סרט פשע 
 תקציב:  8,000,000‏$
 הכנסות:  17,460,020‏$
 הכנסות באתר מוג'ו:   halfbaked
 דף הסרט ב־IMDb
 
חברים בכל מחיר (באנגלית: Half Baked, "חצי אפוי") היא קומדיה אמריקנית בכיכובו של הסטנדאפיסט האפרו-אמריקני דייב שאפל. הסרט מספר את סיפורם של ארבעה חברים חובבי מריחואנה. כאשר אחד מהם מסתבך בסיפור קפקאי ונכנס לכלא, שלושת חבריו מנסים לחלצו בכל מחיר. תסריט הסרט נכתב על ידי שאפל ושותפו לכתיבה ניל ברנן והשניים המשיכו לשתף פעולה בכתיבת התוכנית של שאפל, שנים מספר לאחר יציאת הסרט לאקרנים.
עלילה

ארבעה חברים, ת'רגוד (מגולם על ידי שאפל), בריאן, סקארפייס וקני הם ארבעה חברים החיים יחדיו בדירה בעיר ניו יורק. את ימיהם הם מעבירים בעבודות מזדמנות ועישון תדיר של מריחואנה.
לילה אחד בדירה, אחרי סבב עישון, מתעורר בחבורה רעב (מאנצ'יז). קני נבחר למשימה ויורד למרכול הקרוב לקנות את המצרכים הדרושים. בצאתו מהמרכול הוא נתקל בסוס ובהשפעת הסם הוא מתמקד עליו ומתחיל להאכילו. לא חולף זמן רב, וקני מאכיל את הסוס בכל האוכל אשר יש בידו. הסוס מתמוטט, מת ומתגלה שהיה סוס משטרתי וחולה סוכרת. קני מובל למשפט בעוון הריגה של שוטר והערבות לשחרורו נקבעת על רבע מיליון דולר.
כנראה בהשפעת הסם, מגלים באיחור של יום חבריו של קני שהוא מעולם לא חזר עם המצרכים. הם מאתרים אותו בבית כלא, הולכים לבקרו ונשבעים שיעשו הכול על מנת לשחררו בערבות. בעת היציאה מהכלא פוגש ת'רגוד אשה צעירה ואינטליגנטית בשם מרי-ג'יין ומציע לה לצאת עמו. השניים יוצאים לפגישה ות'רגוד מגלה שהיא מחזיקה בעמדות תקיפות נגד מריחואנה והוא מחליט להסתיר ממנה את חלק זה של חייו. השניים שוכבים ומתאהבים.
ת'רגוד, העובד כשרת בחברת תרופות, מגלה שבאמצעות זיוף טפסים יש לו גישה לאספקה בלתי נדלית של מריחואנה רפואית. שלושת החברים מחליטים החלטה גורלית - להתחיל לסחור בסם על מנת לממן את שחרורו של חברם מהכלא. הם מתחילים להפיץ את מרכולתם תחת השם "מיסטר נייס-גאי". סקארפייס ובריאן מתפטרים מעבודתם על מנת להתמסר למשימה העומדת בפניהם והעסקים מתחילים לפרוח.
עסקי הסמים של החבורה משגשגים והם פוגשים מגוון של דמויות צבעוניות ומטורפות במהלך עסקיהם. השמועה פושטת גם לאוזניים לא רצויות: למשטרה, לסוחר הסמים המתחרה סמפסון והגרוע מכל: למרי-ג'יין הזורקת את ת'ורגוד על ששיקר לה. סמפסון מזמן את החבורה ומאיים עליהם שיהרוג אותם אם לא יתנו לו חצי מרווחיהם. עקב כך, השלושה מתכננים פריצה למעבדות בהם עובד ת'ורגוד על מנת להשיג כמות גדולה של מריחואנה. הפריצה נכשלת והמשטרה תופסת אותם. השלושה מציעים למשטרה לשתף פעולה וללכוד את סמפסון.
אחרי ניסיון כושל להקליט את סמפסון מבצע עם השלושה עסקת סמים, פורצת תגרה המונית בביתו שבסופה פורצת המשטרה ואוסרת אותו. השלושה וקני משוחררים מחסות החוק והחיים חוזרים למסלולם הרגיל. ת'ורגוד ומרי-ג'יין חוזרים להיות זוג והוא מפסיק להשתמש במריחואנה . ת'ורגוד מסיים את הסרט במוסר השכל:
”אני יודע מה אתם חושבים. ת'ורגוד הוא בוגד. האמינו לי, אני אוהב מריחואנה, אני אוהב אותה! - אבל לא כמו שאני אוהב מין.”
על הסרט

הסרט הפך להיות סרט קאלט בקרב קהילת צרכני המריחואנה בארצות הברית ובארצות נוספות. הסרט הפיק ציטוטים רבים שהמפורסם ביניהם הוא: "אני רוצה להתקשר לסמפסון" שהפך לקוד להזמנת סמים בקרב קהילת חובבי הסרט. בקופות הסרט הצליח באופן יחסי וגרף כ-17 מיליון דולר מול השמונה שהושקעו בו. דייב שאפל התבטא ב-2006 באומרו שהתסריט המקורי היה הרבה יותר נועז וסרטי יוניברסל צנזרו אותו עד להפיכתו ל"סרט מריחואנה לילדים".
במובנים רבים, אפשר לראות את הסרט כמעין פרודיה על סטלנים, על המשטרה, ועל עולם הפשע.
טריוויה

שחקנים ידועים רבים הופיעו בסרט בהופעות אורח קצרות בעיקר בתור לקוחות צבעוניים של החבורה. לדוגמה, סנופ דוג מופיע בסרט כמעשן הגונב שאכטות ללא תשלום, ג'ון סטיוארט מופיע כמעשן המתגבר כל חוויה, בין אם צפייה בכוכבים או התעמקות בשטר של עשרים דולר באמצעות מריחואנה, וילי נלסון מופיע כמעשן הנוסטלגי הנזכר בימים בהם חומר עלה סנטים בודדים וכך הלאה.
דייב שאפל מופיע בתפקיד נוסף בסרט - כזמר ראפ, סֵר סמוק-א-לוט ("מר מעשן הרבה"), אשר קונה כמויות אדירות של סם עקב בעיותיו הפסיכולוגיות, דתיות ובריאותיות.
הסרט הגיע למקום 81 ברשימת הסרטים הכי מצחיקים של ערוץ הבידור האמריקני בראבו.
מרי-ג'יין הוא שם קוד נפוץ למריחואנה (באנגלית ניתן לקרוא מילה זו גם כמרי-ג'ואנה).
שאפל כסֵר סמוק-א-לוט
חוג כדורגלני סוקולניקי

שחקני סוקולניקי נגד קייב במשחק שנערך ב-7 באוקטובר 1912 בקייב
חוג כדורגלני "סוקולניקי" (ברוסית: Кружок футболистов «Сокольники», בראשי תיבות КФС) היה מועדון הכדורגל הראשון במוסקבה, שהוקם ב-21 במאי 1907 והיה אחד משלושת המועדונים המייסדים של ליגת הכדורגל המוסקבאית.
היסטוריה

אמנת המועדון אושרה ב-21 במאי 1907. המייסדים הרשמיים של המועדון היו אנדריי איוואנוביץ' ואשקה והחלוץ המרכזי, הסטודנט אלכסנדר פיליפוב. רוב שחקני המועדון היו עובדים ופועלים. מדי המועדון כללו חולצות לבנות עם צווארונים שחורים ומכנסיים שחורים.
ביוני 1923 נוצרה קבוצת הכדורגל של אגודת הספורט דינמו שהורכבה מתוך כדורגלני סוקולניקי. בהרכב הראשון של דינמו נכללו השחקנים איוואן ארטמייב, מיכאיל דניסוב, וסילי ז'יטארב, ניקולאי איגנאטוב, איוואן לנצ'יקוב, סרגיי נברוב, איוואן אובצ'קין, פיוטר אובצ'קין, אלכסנדר פטרוב, בוריס טיטוב, ניקולאי טרויצקי, פיודור צ'ולקוב וסרגיי שומל ששיחקו קודם בסוקולניקי.
דינמו שיחקה במשך זמן מה במדיה הישנים של סוקולניקי.
תארים

זכייה (2): 1919, 1921
סגנות (3): 1918, 1919, 1920
מקום שלישי (2): 1911, 1912
הערות שוליים

↑  От Ширяева поля до Нескучного сада: самые футбольные места Москвы, אתר עיריית מוסקבה
1 2  ПОЧЕМУ ЦСКА ИГРАЛ В ФОРМЕ ГАНДБОЛИСТОВ?, ספורט אקספרס, דף ארכיון מתוך כתבה (ברוסית)
↑  https://greenmile.ru/greenmile-lib/moskovskiy_futbol/index0010.php
↑  Московский футбол до динамовской эры, דינמו מוסקבה
|  כדורגל באימפריה הרוסית רוסיה |
| --- | --- | --- |
| תחרויות ליגה | אליפות האימפריה הרוסית בכדורגל • גביע טוסמן • ליגת הכדורגל המוסקבאית • ליגת הכדורגל הפטרבורגית • ליגת הכדורגל של אודסה |  |
| הנבחרת וקבוצות כדורגל בולטות | אולימפיה • זאמוסקבורצקי • סוקולניקי • OBAK אודסה • ספורט סנקט פטרבורג • קולומיאגי • מרקורי • מורזינקה • OLLS • ויקטוריה • הנבחרת הלאומית |  |
| ראשי איגוד הכדורגל הכל-רוסי | ארתור מקפרסון (1912—1914) • רוברט פולדה (1914—1915) • גאורגי דיופרון (1915—1917) |  |
זויה ברבר

| --- | --- |
אין תמונה חופשית
 לידה:  1 בספטמבר 1987 (בת 37) פרם, ברה"מ 
 מדינה:  ברית המועצות, רוסיה 
 תקופת הפעילות:  מ-2009 
 מקום לימודים:  Perm State Institute of Arts and Culture 
 פרופיל ב-IMDb
 
זויה רודולפובנה ברבר (ברוסית: Зо́я Рудо́льфовна Бе́рбер; נולדה ב-1 בספטמבר 1987, פרם) היא שחקנית רוסייה, מדבבת ומנחת טלוויזיה, הידועה בעיקר בזכות תפקידה כלרה אובורינה בסדרת הטלוויזיה "נערים אמיתיים" ובתפקיד האנדרואיד אנה ניקולאייבנה מסדרת הטלוויזיה "פרויקט אנה ניקולאייבנה".
ביוגרפיה

היא למדה בבית הספר מספר 91 בעיר פרם. היא למדה גם מוזיקה מגיל שבע וסיימה מספר שיעורים בבית ספר למוזיקה בכיתת הפסנתר. לאחר שעזבה את בית הספר, נכנסה למכללה כוריאוגרפית ולמדה להיות מעצבת אופנה. היא נכנסה למכון לאמנות ותרבות של פרם, אך נאלצה לצאת לחופשה כדי לעבוד בסדרת הטלוויזיה "נערים אמיתיים".
ביוגרפיה > קריירה

מאז 2009 השתתפה בהצגה "אספן הכדורים" של תיאטרון פרם "סצנת-פטיש". באוקטובר 2009 השתתפה זויה בפסטיבל בינלאומי במסגרת התוכנית הרשמית רוסיה-צרפת.
מאז 2010 היא משחקת את התפקיד של לרה בסדרה הקומית "נערים אמיתיים" בערוץ TNT. בשנת 2015, על תפקידה של לרה, היא הייתה מועמדת לפרס TEFI במועמדות לשחקנית הטובה ביותר בסרט / סדרת טלוויזיה.
בשנת 2011 בגרסה הרוסית של מגזין מקסים היא תפסה את המקום החמישי ברשימת "100 הנשים הכי סקסיות במדינה", מאחורי מריה קוז'בניקובה, ורה ברז'נבה, ויקטוריה בונה ואלינה ארץ. מאז 2011 היא משתתפת בהצגה "עצב מתוך שנינה" של תיאטרון פרם בתפקיד סופיה פאבלובנה.
ב-28 בספטמבר 2016 שוחרר קליפ של אמן הראפ Nigative "חוסר משקל", בו גילמה זויה את התפקיד הראשי. ב-12 באוקטובר 2016 להקת 25/17 בהשתתפותה של ברבר פרסמה סרטון לרצועה "New Virus".
מאז 2016 השתתפה בהצגה "קליגולה" בתיאטרון המחוזי של מוסקבה. בשנת 2017, שימשה כפרזנטורית ולקחה חלק בתוכנית "רגע הספורט" בערוץ הטלוויזיה "מוסקבה 24". מאז 2018 ערוץ הטלוויזיה "כוכב הלכת שלי" הנחתה את התוכנית "יום אחד בעיר". זויה מגלמת את התפקיד הראשי בתור שוטרת-אנדרואיד אנה קורולקביץ' בסדרת הטלוויזיה "פרויקט אנה ניקולאייבנה", ששודרה במרץ 2020 בשרת KinoPoisk HD.
חיים אישיים

ב-29 ביוני 2015 הביאה לעולם בת, נדז'דה שמה, אביו של הילד הוא אלכסנדר סינגוזוב, תסריטאי מהעיר צ'יטה, שברבר הכירה בשנת 2010 על הסט של הפרקים הראשונים של העונה הראשונה של הסדרה "נערים אמיתיים".
הערות שוליים

↑  Алевтина Горных (2011-01-27). "Зоя Бербер: Я встречалась с мальчиком типа Коляна". properm.ru. אורכב מ-המקור ב-2012-05-11. נבדק ב-2011-04-05.
↑  "«Реальные пацаны»: Настоящая королева должна быть и умницей, и красавицей". קומסומולסקאיה פראבדה. 2011-04-29. נבדק ב-2012-04-12.
↑  "Зоя Бербер: В конце меня убивают". Properm.ru. 2013-09-30.
↑  "Шелест. Откровенное интервью. В гостях актриса Зоя Бербер". mammy.tv (ברוסית). 2017-11-29. אורכב מ-המקור ב-2018-01-19. נבדק ב-2018-05-07.
↑  Интервью с Зоей
↑  Подробная биография актрисы и фотографии Зои Бербер
↑  "Мы ль на свете всех милее, сексуальней и стройнее?". קומסומולסקאיה פראבדה. 2011-11-25. נבדק ב-2012-04-12.
↑  "Названа самая сексуальная девушка страны". Дни.ру. 2011-10-25. נבדק ב-2012-04-12.
↑  «Горе от ума» на сайте «Театра-Театра»
↑  25/17 (official channel) (2016-10-12). "25/17 п.у. Зоя Бербер "Новый вирус"". נבדק ב-2017-10-26.
↑  Дмитрий Овчинников. Актриса Зоя Бербер родила дочь на сайте perm.aif.ru, 30 июня 2015
↑  Анна Борисова. Звезда «Реальных Пацанов» рассказала о дочке на сайте deti.mail.ru, 9 июля 2015
↑  Ксения Падерина. Зоя Бербер: Узнав о беременности, я проплакала полдня на сайте teleprogramma.pro, 7 мая 2015
חוקת צפון קפריסין

חוקת הרפובליקה הטורקית של צפון קפריסין (בטורקית: Kuzey Kıbrıs Türk Cumhuriyeti Anayasası) היא החוק העליון בצפון קפריסין, מדינה עצמאית דה-פקטו שאינה מוכרת על ידי הקהילה הבינלאומית. החוקה נכתבה על ידי האספה המכוננת של צפון קפריסין לאחר הכרזת עצמאותה ב-15 בנובמבר 1983, ואושרה במשאל עם על ידי בעלי זכות הבחירה הקפריסאים-טורקים ב-5 במאי 1985 על ידי תמיכה של 70.2% מהמצביעים. החוקה דומה לחוקתה של המדינה הפדרלית הטורקית של קפריסין, הישות המדינית שקדמה לרפובליקה הטורקית של צפון קפריסין אך קיימות בה מספר הוראות חדשות המותאמות לצורכי הרפובליקה החדשה.
החוקה מורכבת מ-164 סעיפים ומ-13 סעיפי משנה.
שיטת הממשל המכוננת על ידי החוקה היא דמוקרטיה פרלמנטרית. בשיטה זו, הריבון הוא העם (המורכב מאזרחי צפון קפריסין) והוא זה שבוחר את הגופים בעלי הסמכות במדינה. שום רשות רשמית לא יכולה להפעיל כל סמכות מבלי שהוסמכה לכך בחוקה. סעיף 7 קובע את עליונות החוקה.
זכויות וחירויות

החוקה מכילה הוראות המבטיחות זכויות וחירויות בסיסיות. דוגמאות לזכויות אלו הן: הזכות לשוויון, הזכות לחיים ולשלמות גופנית, הזכות לחירות ולביטחון אישי, זכות הגישה לבית המשפט והזכות לדיון הוגן ופומבי תוך זמן סביר על ידי בתי משפט בלתי תלויים וחסרי פניות, וזכויות מורשעים.
סעיפים נוספים בחוקה מכילים מספר זכויות כלכליות וחברתיות: איסור על עינויים, הזכות לפרטיות, חופש התנועה והמגורים, חופש מדע ואמנות, חופש העיתונות וחופש ההתאספות וההתאגדות. זכויות אלו מובטחות גם הן בהוראות המשקפות את מאפייניה הדמוקרטיים של המדינה.
השוואת שתי החוקות

בהשוואה לחוקה מ-1975, החוקה 1985 מכילה הוראות מפורטות יותר להגנה על זכויות האדם וחירויות היסוד. לדוגמה, בוטל עונש המוות על רצח מכוון. סעיף 15 הכריז כי ניתן להטיל עונש מוות על פי חוק רק במקרים של בגידה בתקופת מלחמה, מעשי טרור ושוד ים ועבור רציחות חוזרות ונשנות. גם במקרים אלו לא יינתן עונש מוות אלא אם כן האספה המחוקקת מחליטה על פי הוראות סעיף 78.
זכויות כלכליות וחברתיות

כמו כן, בחוקה זו גובשו זכויות כלכליות וחברתיות חדשות כמו הזכות להגנה מרעב, הגנה על מובטלים ונזקקים, הגנת הצרכן ופיתוח הספורט. ישנן הוראות מפורטות לגבי אזרחות השומרות גם על זכויות נרכשות.
ראו גם

זכויות האדם בצפון קפריסין
זוטרמר

זוטרמר (בהולנדית: Zoetermeer, ‏האזנהקובץ:Nl-Zoetermeer.ogg‏Ⓘ‏) היא עיר במחוז דרום הולנד. משמעות השם זוטרמר היא "אגם מתוק".
בזוטרמר חיים 117,573 תושבים (נכון ל-1 באוגוסט 2006), ושטחה 37.06 קילומטרים רבועים (מתוכם 2.15 קילומטרים רבועים של מים).
זוטרמר היא העיר השלישית בגודלה בדרום הולנד אחרי רוטרדם והאג.
בעיר נמצא מטה שירות הביטחון והמודיעין הכללי.
תחבורה בזוטרמר

בזוטרמר שתי תחנות רכבת, וכן נבנה קו "טראם" (רכבת קלה), שבנייתו היא חלק מפרויקט רנדסטד רייל.
זוטרמר נמצאת ליד הכביש המהיר A12 בין האג לאוטרכט.
טבע

בזוטרמר מספר רב של פארקים. הגדול ביניהם הוא "Westerpark" שבמערב העיר, גודלו כמעט זהה לסנטרל פארק בניו יורק.
היסטוריה

בין השנים 900 עד 1000 לספירה הייתה זוטרמר כפר קטן עם חקלאים ודייגים. עד המאה ה-13 היא נקראה בשמה הנוכחי, אך מהמאה ה-13 עד 1935 היא נקראה זוטרמר דורפסטררט.
עד 1935 מרכז הכפר כפי שאנו מכירים היום התחלק בין שני כפרים שנקראו זוטרמר וזגוארד. זוטרמר החלה לגדול לראשונה כאשר שירות הרכבות החל בשנת 1868, אך הצמיחה האמיתית התרחשה בשנת 1966, כאשר הייתה צריכה גדולה של בתים סביב האג, ובתקופה זו נבנו רבעים חדשים סביב מרכז הכפר.
כיום זוטרמר היא עיר מודרנית, אך עדיין ישנם סימנים לתקופה שהייתה עיר כמו האזור המרכזי עם הבתים הקטנים, הכנסייה ומגדל הפעמון מן המאה ה-15.
ערים תאומות

ניקרגואה חינוטגה, ניקרגואה
זהב צבעוני

תרשים טרנר בצבעים שונים של סגסוגות Ag - Au - Cu
זהב טהור הוא בצבע צהוב-אדמדם, אך ניתן לייצר זהב צבעוני בצבעים שונים אחרים.
ניתן לסווג זהב צבעוני לשלוש קבוצות:
סגסוגות עם כסף ונחושת ביחסים שונים מביאות ליצירת זהב לבן, צהוב, ירוק ואדום. סגסוגות מסוג זה לרוב ניתנות לריקוע.
תרכובות של מתכות ויסודות אחרים יוצרות זהב כחול וסגול, כמו גם צבעים אחרים. חומרים אלה בדרך כלל שבירים, אך ניתן להשתמש בהם כאבני חן לשיבוץ.
טיפולי שטח, כמו שכבות תחמוצת.
לפי הגדרת הקראט, זהב טהור 100% (בפועל מתייחסים ל-99.9% ומעלה) הוא 24 קראט, כך שכל סוגי הזהב הצבעוני פחות טהורים מזה, בדרך כלל 18 קראט (75%), 14 קראט (58.5%), 10 קראט (41.67%) או 9 קראט (37.5%).
סגסוגות > זהב לבן

זהב לבן הוא סגסוגת של זהב ומתכת לבנה אחת לפחות (בדרך כלל ניקל, כסף או פלדיום). בדומה לזהב צהוב, טוהר הזהב הלבן נמדד בקראט.
תכונות הזהב הלבן משתנות בהתאם למתכות בהן נעשה שימוש בסגסוגת וליחסים ביניהן. כתוצאה מכך ניתן להשתמש בסגסוגות זהב לבן למטרות רבות ומגוונות, סגסוגת ניקל למשל היא קשה וחזקה, ולכן מתאימה לייצור טבעות וסיכות. לעומת זאת, סגסוגות כמו זהב-פלדיום הן רכות, גמישות ומתאימות לעיצובים עם אבני חן. לעיתים צורף מומחה משלב בסגסוגות זהב-פלדיום גם מתכות אחרות, כמו נחושת, כסף ופלטינה, שמוסיפות למשקל ולעמידות. המונח "זהב לבן" משמש באופן רחב בתעשיית התכשיטים לתיאור כל סגסוגת זהב בגוון לבן. תכשיטים מסחריים רבים מצופים ברודיום, ונפוצה התפיסה השגויה שצבע הרודיום הוא למעשה הצבע של זהב לבן. המונח "לבן" מכסה ספקטרום גדול של צבעים הגובל או חופף לצהוב בהיר, גוני חום ואפילו ורוד חיוור מאוד. ציפוי רודיום מאפשר ליצרני התכשיטים להסתיר את הצבעים הלא-לבנים.
בזהב לבן טיפוסי האחוז המשקלי של הזהב הוא 90%, ו-10% במשקל מרכיב הניקל. ניתן להוסיף נחושת כדי להגביר את הגמישות ולהקל על תהליך העיבוד של החומר.
שתי פאזות מעניקות לסגסוגות זהב-ניקל-נחושת את החוזק שלהן. הפאזה הראשונה היא תרכובת זהב-נחושת עשירה בזהב, והשני הוא תרכובת ניקל-נחושת עשירה בניקל.
הסגסוגות המשמשות בתעשיית התכשיטים מורכבות זהב-פלדיום-כסף או זהב-ניקל-נחושת-אבץ. פלדיום וניקל משמשים כחומרי הלבנה ראשוניים לזהב, ואבץ משמש כחומר הלבנה משני כדי לטשטש את צבע הנחושת.
הניקל המשמש בסגסוגות זהב לבן עלול לגרום לתגובה אלרגית לאורך זמן (במיוחד נפוץ עקב שעון יד). התגובה מתבטאת בדרך כלל בפריחה קלה בעור (ומכונה "ניקל דרמטיטיס"), ומתרחשת אצל אחד מכל שמונה אנשים. בשל כך במדינות רבות לא נעשה שימוש בניקל בפורמולות הזהב הלבן. ברוב המוחלט של המקרים הזהב אינו זהב טהור, גם בטרם הוספת מתכות שונות לסגסוגת ליצירת זהב לבן. לעיתים קרובות בהפקת הזהב מתקבלת סגסוגת של זהב וכספית, העלולה גם היא לגרום לתגובה אלרגית.
סגסוגות > זהב צהוב

סגסוגות זהב צהוב 18 קראט נפוצות כוללות:
75% זהב, 12.5% נחושת, 12.5% כסף
75% זהב, 15% נחושת, 10% כסף (מתקבלת תרכובת בצבע כהה יותר)
סגסוגות > זהב ורוד, אדום ורוז-גולד

זהב אדום הוא סגסוגת של זהב-נחושת הנמצאת בשימוש נרחב לתכשיטים אופנתיים. זהב אדום מכונה גם זהב ורוד, או "רוז-גולד". הוא היה פופולרי ברוסיה בראשית המאה התשע-עשרה, והיה ידוע גם בשם זהב רוסי, אם כי כיום המונח הזה כמעט לא בשימוש. במאה ה-21 הפופולריות של תכשיטים עשויים זהב אדום עלתה, וטבעות נישואין, צמידים ותכשיטים אחרים בצבע הזה הפכו לאופנתיים.
בציבור השמות "זהב אדום" או "זהב ורוד" משמשים כמעט כמילים נרדפות, אם כי למעשה החומרים נבדלים זה מזה בתכולת הנחושת. ככל שתכולת הנחושת גבוהה יותר, כך הצבע האדום חזק יותר. בזהב ורוד משתמשים במעט מאוד נחושת, אחריו הרוז גולד, וזהב אדום הוא בעל תכולת הנחושת הגבוהה ביותר. סגסוגות נפוצות בגוון זה:
זהב אדום 18 קראט: 75% זהב, 25% נחושת
רוז גולד 18 קראט: 75% זהב, 22.25% נחושת, 2.75% כסף
זהב ורוד 18 קראט: 75% זהב, 20% נחושת, 5% כסף
זהב אדום 12 קראט:50% זהב ו-50% נחושת
ניתן להוסיף עד 15% אבץ לסגסוגות עשירות בנחושת כדי לשנות את צבען לצהוב אדמדם או צהוב כהה. זהב אדום 14 קראט, שנמצא לרוב במזרח התיכון, מכיל 41.67% נחושת.
קיים גם זהב המכונה "זהב כתר" והוא נחשב לגרסה הטהורה ביותר של זהב אדום, כלומר בעל הקראט הגבוה ביותר, 22 קראט. הוא שימש במאה ה-16 לייצור מטבעות משום שהיה עמיד יחסית לזהב 23 קראט שהיה נפוץ באותה תקופה.
סגסוגות > זהב מנצנץ

תהליך שינוי טמפרטורה לסגסוגת זהב-נחושת-אלומיניום מקנה לה מרקם מיוחד ומראה מנצנץ. לאחר ליטוש, החפץ עובר חימום בשמן חם ל-150–200 מעלות צלזיוס למשך 10 דקות ואז קירור בטמפרטורה של מתחת ל-20 מעלות צלזיוס. התהליך אינו תלוי בקצב הקירור, ובסופו מתקבל משטח נוצץ.
הרכב אחד של סגסוגת של 76% זהב, 19% נחושת ו-5% אלומיניום מתאפיין בצבע צהוב, והרכב דומה של הסגסוגת של 76% זהב, 18% נחושת ו-6% אלומיניום מתאפיין בגוון ורוד.
סגסוגות > זהב ירוק

זהב ירוק היה מוכר לבני הלידיה (כיום באזור אנטליה, טורקיה) כבר משנת 860 לפני הספירה. הוא כונה אלקטרום, ולמעשה מדובר בסגסוגת הנוצרת באופן טבעי, של כסף וזהב. צבעו נע בין ירוק לצהוב. אמייל נדבק טוב יותר לסגסוגות אלה מאשר לזהב טהור.
ניתן להוסיף את המתכת קדמיום לסגסוגות זהב כדי ליצור צבע ירוק, אך בשל הרעילות הגבוהה של קדמיום השימוש מוגבל ביותר. סגסוגת שמכילה 75% זהב, 15% כסף, 6% נחושת ו -4% קדמיום מניבה גוון ירוק כהה.
סגסוגות > זהב אפור

סגסוגות זהב אפור מיוצרות בדרך כלל מזהב ופלדיום. בשל מחירו הגבוה של הפלדיום, קיימות גם חלופות זולות לזהב אפור, למשל סגסוגת של זהב עם כסף, מנגן ונחושת ביחסים מסוימים.
תרכובת מתכות

תרכובות זהב ומתכת ביחס סטוכיומטרי של 1:2 תמיד בעלות מבנה גביש פלואוריט ולכן מאוד שבירות. יחסים סטוכיומטרים אחרים יגרמו לאובדן צבע. עם זאת לעיתים נעשה שימוש ביחס כמויות אחר כדי לגרום למבנים קטנים להיות פחות שבירים. דרך נוספת להפחתת שבירות היא הוספת כמות קטנה של פלדיום, נחושת או כסף.
לתרכובות מסוג זה לרוב עמידות נמוכה בפני קורוזיה. האלמנטים הפחות יציבים נדחקים לסביבה החיצונית ועל פני השטח נוצרת שכבה עשירה בזהב. יש להימנע ממגע ישיר של אלמנטים מזהב כחול וסגול עם העור מכיוון שחשיפה לזיעה עלולה לגרום לפירוק המתכת ושינוי צבעה.
תרכובת מתכות > זהב סגול

זהב סגול (נקרא גם זהב אמטיסט וזהב לילך) הוא תרכובת זהב ואלומיניום. תוכן הזהב ב-AuAl2 נע סביב 79% ולכן ניתן להתייחס אליו כזהב 18 קראט. זהב סגול שביר יותר מסגסוגות זהב אחרות, ועשוי להיווצר מעצם המגע בין זהב ואלומיניום (תקלה חמורה כאשר התופעה מתרחשת במוצרי אלקטרוניקה). בניגוד למתכות שהן ניתנות לריקוע, התרכובת הזו עלולה להתנפץ כתוצאה ממכה חדה. לכן השימוש בזהב סגול הוא בעיקר כאבן חן בתכשיטים, ולא בפני עצמו. בחומרים זולים יותר המכילים תכולה נמוכה יותר של זהב, החומר מורכב מתערובת של התרכובת עם אלומיניום טהור מוצק. בתכולה גבוהה יותר של זהב נוצר AuAl והצבע הסגול מוגבל לכ-15% מתכולת האלומיניום. ב-88% זהב החומר מורכב מ-AuAl ומשנה את צבעו. למעשה ההרכב בפועל של AuAl2 קרוב יותר ל-Al11Au6 בשל מבנה הגביש.
תרכובת מתכות > זהב כחול

זהב כחול הוא סגסוגת זהב עם גליום או אינדיום. זהב-אינדיום מכיל 46% זהב (כ-11 קראט) ו-54% אינדיום, ונוצרת התרכובתAuIn2. יש הטוענים שלתרכובת זו צבע כחול בהיר, אבל לפי פענוח קואורדינטות הצבע הגוון הוא אפרפר. זהב-גליום, AuGa2 מכיל 58.5% זהב, כלומר כ-14 קראט ובעל גוון כחלחל יותר. נקודת ההתכה של AuIn2 היא 541 מעלות צלזיוס, ואילו של AuGa2 היא 492 מעלות צלזיוס. AuIn2 פחות שביר מ-AuGa2, שהוא עצמו פחות שביר מאשר AuAl2.
ניתן לצפות משטח זהב או כסף סטרלינג בזהב כחול על ידי ציפוי פני השטח בזהב, ואחריו ציפוי אינדיום, כאשר עובי השכבות תואם ליחס האטומי 1:2. לאחר מכן טיפול בחום גורם לשינוי מבני במתכות וליצירת התרכובת הרצויה.
טיפולי שטח > זהב שחור

זהב שחור הוא סוג של זהב המשמש בתכשיטים. ניתן לייצר זהב בצבע שחור בשיטות שונות:
פטינה - באמצעות מריחת תרכובות המכילות גופרית וחמצן.
בתהליך שיקוע כימי בעזרת פלזמה הכולל פחמן אמורפי
חמצון מבוקר של זהב המכיל כרום או קובלט (למשל 75% זהב, 25% קובלט).
טיפול באשלגן גופרתי לסגסוגות עשירות נחושת יוצר גוון חום עד שחור.
על ידי טיפול בחום של 700–950 מעלות צלזיוס ניתן לצפות סגסוגות המכילות קובלט, למשל 75% זהב ו-25% קובלט, בשכבת תחמוצת שחורה. ניתן להשיג אפקט דומה גם בשימוש בנחושת, ברזל או טיטניום. סגסוגת זהב-קובלט-כרום (75% זהב, 15% קובלט, 10% כרום) מאופיינת בשכבת תחמוצת בגוון ירוק-זית בשל תכולת הכרומיה ( {\ce {Cr2O3}}) והיא גם דקה פי חמישה מזהב-קובלט ועמידה יותר בפני שחיקה.
טכנולוגיה שהתפתחה בשנים האחרונות מאפשרת לייצר זהב שחור בעזרת ננו-מבנים על פני השטח באמצעות לייזר. הלייזר גורם לעיוות בפני השטח של המתכת כך שנוצר שטח פנים מוגבר מאוד, אשר סופג כמעט את כל האור שפוגע בו ובכך הופך את הגוון לשחור עמוק. שיטה זו משמשת לרוב בתעשייה הטכנולוגית, ולא לנוי בתעשיית התכשיטים. האינטראקציה בין חלקיקי הזהב השונים משפיעה על טווח אורכי הגל שיבלעו ובכך על הצבע.
טיפולי שטח > זהב כחול

ניתן גם להשתמש בשכבת תחמוצת כדי להשיג גוון כחול בסגסוגות המורכבות 75% זהב, 24.4% ברזל ו-0.6% ניקל. חימום לטמפרטורה של 450–600 מעלות צלזיוס ומגע עם האוויר גורם ליצירת השכבה על פני השטח.
ניתן להשיג זהב 20–23 קראט בצבע כחול עמוק על ידי טיפול בחום של 1800 מעלות צלזיוס לסגסוגת רותניום, רודיום ואלמנטים נוספים. שכבת התחמוצת הצבעונית שנוצרת על פני השטח היא בעובי 3–6 מיקרומטר.
גלריית תמונות

זהב ירוק
זהב אדום
זהב כחול
זהב שחור
ראו גם

אלקטרום
אוריקלקום
הערות שוליים

↑  Encyclopædia of Chemistry, theoretical, Practical, and Analytical: As Applied to the Arts and Manufactures. J. B. Lippincott & Company. 1880. pp. 70–.
1 2 3 4 5 6 7 8 9 10  Cretu, C.; Van Der Lingen, E. (1999). "Coloured gold alloys". Gold Bulletin. 32 (4): 115. doi:10.1007/BF03214796.
1 2 3 4 5 6  Emsley, John (2003) Nature's building blocks: an A–Z guide to the elements. Oxford University Press. ISBN 0198503407. p. 168
↑  "White gold". Assay Office, Birmingham, UK. נבדק ב-7 בינואר 2019. {{cite web}}:  (עזרה)
↑  White Gold (אורכב 22.11.2008 בארכיון Wayback Machine) – Site provided by the World Gold Council
↑  Pigatto, P. D.; Guzzi, G. (2017). "Allergy to Gold: The Two Faces of Mercury". Annals of Dermatology. 29 (1): 105–106. doi:10.5021/ad.2017.29.1.105. PMC 5318506. PMID 28223758.
↑  Plumlee, Scott David (2014). Handcrafting Chain and Bead Jewelry: Techniques for Creating Dimensional Necklaces and Bracelets. Potter/TenSpeed/Harmony. ISBN 9780770434694.
↑  Mead, M. N. (2010). "Cadmium confusion: Do consumers need protection?". Environmental Health Perspectives. 118 (12): a528–34. doi:10.1289/ehp.118-a528. PMC 3002210. PMID 21123140.
↑  Ribault, Laurent and LeMarchand, Annie (June 10, 2003) "For manufacturing jewels by the disposable wax casting technique; does not cause allergies" U.S. Patent 6,576,187.html
1 2 3  Klotz, U. E. (2010). "Metallurgy and processing of coloured gold intermetallics — Part I: Properties and surface processing" (PDF). Gold Bulletin. 43: 4–10. doi:10.1007/BF03214961. אורכב מ-המקור (PDF) ב-26 ביולי 2011. {{cite journal}}:  (עזרה)
↑  "Purple plague" (אורכב 04.05.2014 בארכיון Wayback Machine). International Electrotechnical Commission Glossary
1 2  "Gold In Purple Color, Blue Color And Even Black Gold". kaijewels.com.
↑  "Jewellery Technology". World Gold Council. אורכב מ-המקור ב-3 במרץ 2006. {{cite web}}:  (עזרה)
↑  Rapson, W. S. (1978). Gold Usage. Academic Press. ISBN 978-0-12-581250-4.
↑  "Ultra-Intense Laser Blast Creates True 'Black Metal'". נבדק ב-2007-11-21.
↑  ElKabbash, Mohamed;  et al. (2017). "Tunable Black Gold: Controlling the Near-Field Coupling of Immobilized Au Nanoparticles Embedded in Mesoporous Silica Capsules". Advanced Optical Materials. 5 (21): 1700617. doi:10.1002/adom.201700617.
טבעת נישואין בזהב לבן מצופה רודיום
טבעת אירוסין משובצת יהלומי זהב